KIRJALLINEN KYSYMYS P-2058/99 esittäjä(t): Toine Manders (ELDR) komissiolle. Ehdotus direktiiviksi räjähdystilojen aiheuttamalle vaaralle alttiiksi joutuvien työntekijöiden suojelemiseksi -varoituskyltti.



Virallinen lehti nro 219 E , 01/08/2000 s. 0079 - 0080



KIRJALLINEN KYSYMYS P-2058/99 esittäjä(t): Toine Manders (ELDR) komissiolle (5. marraskuuta 1999) Aihe: Ehdotus direktiiviksi räjähdystilojen aiheuttamalle vaaralle alttiiksi joutuvien työntekijöiden suojelemiseksi -varoituskyltti Hämmästyin saadessani tietää, millaista varoituskylttiä ehdotetaan edellämainitussa direktiiviehdotuksessa (KOM(95) 310)(1). Vaikkakin olen tietoinen siitä, että tässä vaiheessa ei ole enää mahdollista esittää virallisia tarkistusehdotuksia, tahdon kiinnittää huomiotanne seuraavaan: - Olen sitä mieltä, että nykyisen ehdotuksen mukainen varoituskyltti, jossa käytettäisiin vain tekstiä EX, voi olla asiaa tuntemattomille harhaanjohtava. - Kirjainyhdistelmällä EX on paljon merkityksiä, ja siksi sitä eivät kaikki heti osaa yhdistää räjähdysvaaraan. - Mielestäni olisi parempi ja selkeämpi ratkaisu, jos kyltissä olisi sekä teksti EX että räjähdystä esittävä kuvake. Tämän johdosta toivoisin, että komissio selvittäisi eri osapuolilta, olisiko sellaisen kyltin käyttö, jossa on sekä EX että räjähdyskuvake, tehokkaampi tapa varoittaa ihmisiä räjähdysvaarasta. Tämäntapainen kyltti olisi myös yhdenmukainen niiden kylttien kanssa, joita käytetään kansainvälisissä kuljetuksissa. Edellä olevan huomioon ottaen olisin kiitollinen, jos minulle tiedotettaisiin, kenen puoleen olette tässä asiassa kääntyneet ja onko komissiolla aikomus muuttaa varoituskylttiä esittämälläni tavalla. (1) EYVL C 332, 9.12.1995, s. 10. Anna Diamantopouloun komission puolesta antama vastaus (30. marraskuuta 1999) Vähimmäisvaatimuksista räjähdystilojen aiheuttamalle vaaralle alttiiksi joutuvien työntekijöiden terveyden suojelun ja turvallisuuden parantamiseksi annetun neuvoston direktiiviehdotuksen(1) liitteeseen III sisältyy varoitusmerkki, jossa on kirjainyhdistelmä EX. Komissio ehdotti tätä mainintaa otettuaan huomioon räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä 23. maaliskuuta 1994 annetun Euroopan parlamentin ja neuvoston direktiivin 94/9/EY(2) liitteessä II olevassa 1.0.5 kohdassa räjähdysvaarallisissa tiloissa käytettäväksi tarkoitettujen laitteiden ja suojajärjestelmien merkinnöistä esitetyt olennaiset vaatimukset. Neuvosto ja parlamentti ovat lainsäädäntöprosessin aikana esittäneet joitakin muutoksia tähän varoitusmerkkiin. Parlamentti on erityisesti ehdottanut, että tämä varoitusmerkki olisi tehtävä ISO:n (Kansainvälisen standardoimisjärjestön) mallin mukaiseksi, jotta ei jouduttaisi muuttamaan kaikkia yhteisön alueen merkkejä, mikä tulisi kalliiksi. Komissio on hyväksynyt tämän parlamentin tarkistuksen (ks. komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiiviksi vähimmäisvaatimuksista räjähdyskelpoisten ilmaseosten aiheuttamalle riskille mahdollisesti alttiiksi joutuvien työtekijöiden turvallisuuden ja terveyden suojelun parantamiseksi. Myös neuvosto on hyväksynyt tarkistuksen. Komissio muistuttaa arvoisaa parlamentin jäsentä siitä, että lainsäädäntöprosessin nykyisessä vaiheessa (sovittelumenettely saatiin päätökseen 21. lokakuuta 1999 parlamentti hyväksynee yhteisen tekstin virallisesti jossakin seuraavista istunnoistaan) komissio ei voi ehdottaa direktiiviehdotukseen muutoksia. (1) KOM(95) 310 lopullinen, muutettuna asiakirjalla KOM(1999) 283 lopullinen. (2) EYVL L 100, 19.4.1994.